Broj: 04-37-19-113-11/14  
Datum: 16.12.2014.

**Završna Konferencija PHAEDRA projekta „Provođenje privatnosti: lekcije iz tekućih implementacija i perspektive za budućnost“, Krakow (Poljska) 12. decembra 2014.**

Završna Konferencija PHAEDRA projekta pod nazivom „Sprovođenje privatnosti: lekcije iz tekućih implementacija i perspektive za budućnost“ održana je 12. prosinca 2014. u Krakowu.

Domaćin Konferencije bio je Glavni inspektorat za zaštitu ličnih podataka Poljske (GIODO).

Projekat PHAEDRA, što je skraćenica za poboljšanje praktične i korisne saradnje između tijela za zaštitu podataka (**P**ractical and **H**elpful co-oper**A**tion betw**E**en **D**ata p**R**otection **A**uthorities), sproveden je u konzorciju od četiri partnera: Vrije Univerzitet Brisel – istraživačka grupa o zakonu, nauci, tehnologiji i društvu (VUB-LSTS), Trilateral Research & Consulting LLP iz Velike Britanije, Glavni Inspektorat za zaštitu ličnih podataka Poljske (GIODO) i Univerzitet Jaume I iz Španije. Projekat je sufinansiran od strane Europske Komisije prema Programu osnovnih prava i državljanstva (JUST/2012/FRAC/AG/2761). Principijelni cilj projekta bio je poboljšanje praktične saradnje i koordinacija među tijelima za zaštitu podataka (DPA), povjerenika za privatnost (PC) i tijela za sprovođenje privatnosti (PEA), posebno u pogledu sprovođenja zakona o privatnosti.

Završna Konferencija PHAEDRA projekta koja se sastojala od tri sesije: Europska i međunarodna saradnja u sprovođenju privatnosti,Sprovođenje privatnosti u praksi - Međunarodna iskustva u obradi slučajeva u „stvarnom životu“ i Europska i međunarodna saradnja u sprovođenju privatnosti - očekivanja i rješenja za pojačanu saradnju predstavila je finalne rezultate dvogodišnjeg projekta kroz prezentacije i diskusiju učesnika o rezultatima u širem smislu aktivnosti saradnje u vezi sa sprovođenjem privatnosti u europskoj i međunarodnoj saradnji, kako iz tekućih implementacija, tako i u budućnosti.

Na kraju Konferencije predstavljen je i novi PHAEDRA II projekat za 2015-2016 ispred Univerziteta Jaume I iz Španije.

Učesnici Konferencije bili su prestavnici državnih tijela za zaštitu podataka iz Europe, Kanade i Maroka, Zamjenik Europskog supervizora za zaštitu podataka (EDPS), Zamjenik Glavnog inspektora za zaštitu ličnih podataka Poljske (GIODO), predstavnik Ministarstva uprave i digitalizacije Poljske, predstavnici Vrije Univerziteta Brisel i Tilburg Univerziteta, predstavnik Trilateral Research & Consulting LLP iz Velike Britanije, predstavnik Univerziteta Jaume I iz Španije, predstavnik Helsinške Fondacije za ljudska prava, predstavnik US Federalne trgovinske komisije, predstavnik Zajedničkog nadzornog tijela EUROPOL, te predstavnik Think Privacy Inc. Ispred Agencije za zaštitu ličnih podataka u BiH učesnica Konferencije bila je Pomoćnik direktora Sektora za međunarodnu saradnju i odnose s javnošću.